موريس دوس

موريس بك دوس (1918 - 2012) هو واحد من كبار الشخصيات المشهوره فى اسيوط فكان المحامى بالنقض وعضو مجلس النواب سابقا وعضو مجلس الشورى سابقا مؤسس بنك القاهره و شركة القاهرة للتأمين و شركة القاهرة للأقطان ووكيل مجلس ملى أسيوط و المجلس الملى العام و رئيس الجمعيه القبطيه الخيريه سابقا ومؤسس كنيسة السيدة العذراء بالزمالك و رئيس لجنة الكنيسة .

نشاء موريس دوس فى اسره ثريه فوالده هو توفيق باشا دوس قلته و هو من كبار اعيان اسيوط ومالك شركة تقسيم اراضى الحى الشهير الان بشركة قلته ووالدته السيده اوجينى ايضا بنت احد كبار الاعيان بالصعيد وهوسيدهم بك الياس ورث موريس عن ابوه ووالدته الاف الافدنه من اخصب الاراضى الزراعيه الى اممت بعدها.

حصل موريس على ليسانس الحقوق من جامعة الملك فؤاد ( القاهره حاليا) و اتجوز سليلة الحسب هدى هانم ابنه عبد الباقى بك حنا وعمل بالمحاماه واشتهر وذاع صيته فى فترة وجيزه و كان شاب طموح وخدوم فى ذات الوقت فقد صار عضو بنقابة المحاماه بسن صغير ودفعه طموحه لخدمة مجتمعه بدايرة اسيوط للترشح لمجلس النواب ونجح وصار من اشهر نواب الصعيد ساعتها  كان محبوبا للفقرا قبل الاغنياء ومن المسلمين والمسيحيين.

ولم يقتصر نشاط موريس بك على النشاط السياسى بسلكن كان رجل اقتصاد وطنى من طراز طلعت حرب باشا فكما انشاء الاخير بنك مصر فقد انشاء موريس بك بنك القاهره الامر الذى لا يعلمه الكثيرين وانشاء شركة القاهره للتامين وهى ضمن اواءل شركات التامين فى مصر و شركة القاهره للاقطان ولم يقصر وقته على اعمال الاقتصاديه الوطنيه بسلكن كان له نشاط كنسى فقد كان رئيس مجلس ملى اسيوط ووكيل المجلس الملى العام و كان رئيس الجمعيه القبطيه الخيريه وانشاء كنيسة العذراء مريم بالزمالك بعد انتقاله للقاهره و كان لحد وفاته رئيس لجنة الكنيسه وجدير بذكره دوره الكبير فى مساعدة الام ليليان تراشر فى انشاء ملجاءها الخيرى وانشاء داخله حمام سباحه واحد للاولاد واخر للبنات ومازال اسمه مكتوبا عليهم لحد النهارده و فضل مساعدا خيريا لملجاء لليان فى صمت لحد وفاته.

كان قصره باسيوط من اشهر قصور الصعيد بشارع الجمهوريه تصعد العربياتلحد الدور التانى به و كان تحفه معماريه نادره واستضاف به الملكين فؤاد و فاروق وقصر فى القاهره بالزمالك اشتراه من عدلى باشا يكن ولكنه جدده وجعله تحفه معماريه زى ما كان عليه قصره باسيوط.

بعد سنة 1952 تم الاستيلاء على قصره باسيوط وتحويله الى معهد تمريض كمان قصره بالزمالك تحول الى السفاره الصينيه.

انجب موريس بك ولدان وابنتين هم حسب العمر مدحت و نجوى وفاديه و ماتق ، الاول رجل اعمال وتوفيق كان مدير ادارة الاءتمان بالبنك العربى الافريقى وله الكتير من الاحفاد كزمره ورود فاضله وراقيه
توفى موريس بك دوس عن عمر ناهز ال94 سنه فى يوم5/ 2/ 2012 خاتما حياته الغنيه بالنشاط الوطنى الاقتصادى الروحانى بهدوء وسلام.

كان مثال للوطنيه والاخلاص الوطنى ومحبة الوطن اذ رغم تعرضه للتاميم والتهميش لم يكره لم ينزع وطنه لم يغادره يوما و هو ينوى عدم العوده اليهلكن نازع الاخرين فى حبه الاول والاخير مصر و مصر بس كانت امانه وحصنه رغم مقدرته على انشاء قصر فى فرنسا او فى انجلترا او اميركا الا انه عاش واضهد ومات الا انه عاش ومات فى مصر وكانه يقول انا اولى بيها منكم.

تصنيف:مواليد 1918
تصنيف:وفيات 2012
تصنيف:برلمانيين مصريين
تصنيف:سياسيين مصريين
تصنيف:اقتصاديين مصريين
تصنيف:رجال اعمال مصريين
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط
تصنيف:اسيوط